###### Педагог: Шагапова Д.М. «Бастау» үйірмесі

###### Күні: 18.01.24 ж.

###### Сабақтың тақырыбы: Қазақтың ұлттық ойындары

С**абақтың мақсаты:  
1. Білімділік:** Ұлттық ойындары туралы түсінік беру; дұрыс айтуға, дұрыс жазуға үйрету ұлттық ойындардын түрлерімен таныстыру, түрлі ұлттық ойындарды ойната отырып пәнге қызығушылығын арттыру.  
**2. Дамытушылық:** тәрбиеленушілердің ойлау, есте сақтау, көру, қабілеттерін дамыту; ойын арқылы қабілеттерін,ептіліктерін көрсетуге дамыту.  
**3. Тәрбиелік:** тәрбиеленушілерді қазақтың ойындары арқылы бір-бірін сыйлауға, құрметтеуге, салауаттылыққа тәрбиелеу.  
**Сабақтың түрі: ойын** сабақ  
**Сабақтың типі:**  танымдық сабақ  
**Сабақтың әдісі:** интерактивті оқыту әдісі, сұрақ-жауап, түсіндіру,ойын, кубизм.  
**Сабақтың көрнекілігі:** интерактивті тақта, суреттер, грамматикалық тапсырмалар  
**Сабақтың барысы:**  
І. Ұйымдастыру кезеңі  
а) түгелдеу  
ә) тәрбиеленушілердің сабаққа дайындығы  
б) ойларын бір ортаға топтау мақсатында ой тастау. Жылулық шеңбері.

Балалар шеңбер болып тұрып,күн шуақтарын ұстап бірге өлен жолдарын айтады.

Армысың, шұғылалы Күн

Армысың Жер-Ана

Армысыңдар достарым

Армысыздар ұстаздар!

Сабаққа дайындық.Сабақ екі топтың арасында ойын-жарыс түрінде өтеді. Оқушылар  екі топқа бөлінеді: «Сұңқар», «Ақ барыс».

Сабақтың мақсаты айтылады.

Ойын-жарыс төрт кезеңнен тұрады:

І кезең «Танысу»

ІІ кезең «Кім жылдам?»

ІІІ кезең «Епті де жүйрік»

ІV кезең «Мәре»

**І кезең** «Танысу»

Топтар өздерімен таныстырады. Атауы, ұраны, топ басшысы аталады.  
**ІІ кезең** «Кім жылдам?»

«Ой-қозғау». Интерактивті тақтадан «Қазақтың ұлттық ойындары» атты бейнетаспа көрсетіледі. Оқушылар қандай ойын түрлерін көргенін айтады.  
Мұғалім:  
Қазақтың ұлттық ойындары бес түрге бөлінеді. Олар: аңға байланысты, малға байланысты, түрлі заттармен ойналатын, зеректікті, ептілікті және икемділікті қажет ететін, соңғы кезде қалыптасқан ойындар.  
Олардың негізгілерінің өзі жүзден астам. Ғалымдардың пайымдауынша, ата-бабаларымыздан бізге жеткен ұлттық ойындарымыздың тарихы Қазақстан жерінде б.з.б. бірінші мың жылдықта қалыптасқан. Олардың ішінде тоғызқұмалақ, қуыршақ, асық ойындары Азия елдерінде тайпалық одақтар мен алғашқы мемлекеттерде кеңінен тарады. Біздің қоғамымыздағы ұлттық ойындардың негізгі, шығу тегі халқымыздың көшпелі дәстүрлі шаруашылық қарекеттерінен бастау алады. Бұлардың көбісі мал шаруашылығына, аңшылыққа, жаугершілікке негізделген.  
Топтарға тапсырма:

Сөздікпен жұмыс:  
1-тапсырма. Суреттерді қарап, қандай ұлттық ойын екенін анықтап ретімен ойынның атын жазыңыз. «Адасқан әріптер» әдісі бойынша сөздер құрастырады.  
2- тапсырма.Ойын түрін көрсету. « Шам жарығы» әдісін қолданып, ойын түрін таңдап алады. «Көтермек», «Қол күресі ».

**ІІІ** **кезең** «Епті де жүйрік»

1 тапсырма. «Бәйге» ойыны.

Әр топтан бір баладан шақырылады. «Кубизм» әдісі арқылы сұрақтар қойылып, балалар жарысқа түседі.

Бұл жерде  ұлттық ойындарға байланысты және қазақ тілі пәнінен кезекпен сұрақтар қойылады.

1. . . .– екі балуан бір-бірімен жекпе-жекке шығады. (қазақша күрес)

Зат есім нені білдіреді?

2) ... - алаң ортасынан

көлденең сызық сызылады, ұзын жіп немесе арқан керек.(арқан тарту)

Зат есімнің сұрақтарын ата.

3). . . - бұл –елдің сыртында әткеншек құрып, өлең айту.(алтыбақан)

Етістік нені білдіреді?

4) . . . – батырлардың білек күшін сынауға арналған ойын. (қол күресі)

Етістіктің сұрақтарын ата.

5) ...- белгіленген қашықтықта үш-төрт жерге шүберекке оралып күміс немесе теңге тасталы-нады. Ойыншылар шауып келе жатып, шүберекті алу керек. (теңге алу)

Сан есім нені білдіреді?

6) . . . – қыз бен жігіт аттың үстінде отырып, бір-бірін қуады. (қыз қуу)

Сын есімнің сұрақтарын ата.

Тапсырма. «Кім көбірек сөздер қүрайды?» «Алтыбақан», « Теңге алу» әріптерінен құрастыру. Үш минут беріледі.

**Сергіту. «Теңге алу» ойынын ойнау. Кім көбірек теңге жинап алады, солар жеңеді.**

**ІV кезең «Мәре»**

Топ басшылары «Тауық күресі» ойынын, ал топтар «Арқан тарту» ойынын көрсетеді.

**Сабақты қорытындылау**. Марапаттау. Сабақ ұнады ма? Қандай тақырыпты қарастырдық? Ұлттық ойындар нелерді қажет етеді?

Бүгін сабақтан қандай болып шығамыз? «Аяқ іздері» әдісін қолдану.